এসব লক্ষ্য অর্জনের জন্য তুরস্ককে সাথে রাখা বিশেষভাবে প্রয়োজন রাশিয়ার। এ জন্য আস্তানায় শান্তিপ্রক্রিয়া শুরু করার ব্যাপারে রাশিয়ার বিশেষ আগ্রহ ছিল। তুর্কি কর্মকর্তারা এবার সতর্ক করে বলেছেন, ইদলিব আক্রমণ আস্তানা প্রক্রিয়াটিকে আঘাত করবে। আস্তানা প্রক্রিয়া ভেঙে গেলে অথবা আঙ্কারা রাশিয়ার সাথে সহযোগিতা কমিয়ে আনার সিদ্ধান্ত নিলে, সেটি সিরিয়ায় রাশিয়ার রাজনৈতিক প্রকল্প ক্ষতিগ্রস্ত করবে।